ddrg/super_eurlex huggingface dataset:
(6)

On esitatud andmed koos taotlusega saada luba Trichoderma longibrachiatum’i (ATCC 2105) abil toodetud endo-1,4-beeta-ksülanaasi, Bacillus amyloliquefaciens’e (DSM 9553) abil toodetud endo-1,3(4)-beeta-glükanaasi ja alfa-amülaasi, Bacillus subtilis’e (ATCC 2107) abil toodetud subtilisiini ning Aspergillus aculeatus’e (CBS 589.94) abil toodetud polügalakturonaasi ensüümpreparaadi kasutamiseks broilerkalkunite puhul. Euroopa Toiduohutusamet (EFSA) esitas 15. juunil 2006 arvamuse kõnealuse preparaadi kasutamise kohta, milles jõutakse järeldusele, et see ei kujuta ohtu tarbijale, kasutajale, loomade sihtkategooriale ega keskkonnale. Hindamine näitab, et direktiivi 70/524/EMÜ artikli 9e lõikes 1 kehtestatud tingimused nimetatud loa saamiseks on täidetud. Järelikult tuleks anda neljaks aastaks luba kasutada kõnealust ensüümpreparaati käesoleva määruse II lisa kohaselt.
(8)

Lisaks on asjakohane sätestada käesolevas otsuses värske sealiha ning sealihast koosnevate või seda sisaldavate lihavalmististe ja -toodete Bulgaariast lähetamise keeld, et tõkestada sigade klassikalise katku levikut teistesse ühenduse piirkondadesse. Selline sealiha ning sellised sealihatooted ja -valmistised tuleks tähistada erimärgistusega, mida pole võimalik segi ajada Euroopa Parlamendi ja nõukogu 29. aprilli 2004. aasta määruses (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) ( 5 ) ettenähtud sealiha tervisemärkidega ega Euroopa Parlamendi ja nõukogu 29. aprilli 2004. aasta määruses (EÜ) nr 853/2004 (millega sätestatakse loomset päritolu toidu hügieeni erieeskirjad) ( 6 ) ettenähtud eraldusmärgistusega. Selliseid sealihast koosnevaid või seda sisaldavaid lihavalmistisi ja -tooteid, mida on töödeldud nii, et sigade klassikalise katku viirus on hävinud, peaks siiski saama teistesse liikmesriikidesse lähetada.
UKM4

Highlands and Islands (ainult järgmised NUTS3 piirkonnad) UKM41 Caithness and Sutherland and Ross and Cromarty UKM42 Inverness and Nairn and Moray, Badenoch and Strathspey UKM45 Orkney Islands UKM46 Shetland Islands
(4)

Määruse (EÜ) nr 1083/2006 artikli 19 kohaselt tuleb ajavahemikul 2007–2013 fondide kasutada olevatest kulukohustuste vahenditest eraldada 81,54 % lähenemiseesmärgi jaoks, millest 4,99 % on kõnealuse määruse artikli 8 lõikes 1 osutatud ülemineku- ja eritoetuste jaoks, 23,22 % on artikli 5 lõikes 2 osutatud rahastamise jaoks ja 1,29 % on artikli 8 lõikes 3 osutatud ülemineku- ja eritoetuste jaoks.
(5)

Demograafilised muudatused on peamine pikaajaline väljakutse sotsiaalkaitse süsteemide suutlikkusele tagada piisavad pensionid, kvaliteetne tervishoid ja pikaajaline hooldus, mis on kõigile kättesaadav ja mida on võimalik rahastada pikaajalises perspektiivis. Oluline on edendada poliitikaid, millega saab saavutada nii nõuetekohase sotsiaalkaitse kui ka sotsiaalkaitse süsteemide järjepidevuse. Lissaboni Euroopa Ülemkogu otsustas, et koostöö selles valdkonnas peab põhinema koordineerimise avatud meetodil.
(4)

Et tagada kõigi osalejate võrdne kohtlemine, on vaja sätestada, et väljaantud litsentside kehtivusaeg oleks ühesugune.
(163)

Ülaltoodud põhjustele toetudes järeldab komisjon, et toetusega, mis on käesoleva uurimise objektiks, on TV2 saanud ülemäärast hüvitust 628,2 miljonit Taani krooni (84,3 miljonit eurot), ja see ei ole vastavuses ühisturuga EÜ asutamislepingu artikli 86 lõike 2 alusel ning tuleb tagasi nõuda. Isiku osas, kellelt see summa tagasi nõutakse, märgib komisjon, et TV2 muutis detsembris 2003 oma juriidilist staatust, kui moodustati aktsiaselts TV2/DANMARK A/S (edaspidi “TV2 A/S”), ja see summa kanti täies ulatuses üle aktsiaseltsile TV2 A/S. Järelikult kuulub ülemäärane hüvitis täies mahus aktsiaseltsile TV2 A/S ning see tuleb aktsiaseltsilt tagasi nõuda. Ülemäärase hüvitise summa on arvutatud iga aasta kohta aasta lõpus (31. detsembril) valitsenud olukorra alusel. See kuupäev on aluseks ka intresside arvestamisel,
(14)

Otsuse lastekindluse nõuded peaksid hõlmama ühekordseid tulemasinaid, kuna kõnealused tulemasinad kujutavad endast eriti suurt ohtu, et lapsed võivad neid väärkasutada. 1987. aasta USA “Harwood’s study” uuring näitas, et 96 % tulemasinatega mänginud laste õnnetusjuhtumite põhjuseks olid ühekordsed tulemasinad. Väga üksikute õnnetusjuhtumite korral oli tegemist muude kui ühekordsete tulemasinatega, nimelt luksuslike või pool-luksuslike tulemasinatega, mis on kujundatud, toodetud ja turule viidud pideva, pikaajalise ja turvalise kasutuskindluse tagamise eesmärgil ning millel on müügijärgse teeninduse kirjalik garantii ja hüvituskord osade vahetamiseks või asendamiseks kogu tulemasina kasutusperioodi jooksul; neile tulemasinatele on iseloomulik kallis materjal ja keerukas disain, luksuslik kujundus, vähene asendatavus ning neid müüakse tootemargile vastavates mainekates ja luksuslikes kauplustes. Need tulemused kinnitavad asjaolu, et inimesed kasutavad pikemaajaliseks kasutamiseks ette nähtud hinnalisemaid tulemasinad hoolsamini.
(2)

Nimetatud direktiivis on muu hulgas sätestatud, et veiste embrüoid tohib saata ühe liikmesriigi territooriumilt teise liikmesriigi territooriumile üksnes juhul, kui need on eostatud kunstliku viljastamise või in vitro viljastamise tulemusel doonorlooma spermaga, mis on registreeritud pädeva asutuse poolt sperma kogumiseks, töötlemiseks ja säilitamiseks heaks kiidetud seemendusjaamas, või imporditud spermaga vastavalt nõukogu 14. juuni 1988. aasta direktiivile 88/407/EMÜ, millega sätestatakse koduveiste sügavkülmutatud sperma ühendusesisese kaubanduse ja impordi korral kohaldatavad loomatervishoiu nõuded. ( 2 )
(2)

Vastavalt määruse (EÜ) nr 1083/2006 artikli 5 lõikele 1 on struktuurifondidest lähenemiseesmärgi raames rahastamiseks abikõlblikud need piirkonnad, mis vastavad Euroopa Parlamendi ja nõukogu määruse (EÜ) nr 1059/2003 ( 2 ) tähenduses statistiliste territoriaaljaotuste nomenklatuuri II tasandile (NUTS II tasand), kelle ostujõu pariteetides väljendatud sisemajanduse kogutoodang (SKT) elaniku kohta (arvutatud ühenduse ajavahemiku 2000–2002 andmete põhjal) on alla 75 % EL 25 keskmisest SKTst sama vaatlusperioodi jooksul.
(2)

Kõnealuse tariifikvoodiga hõlmatud maisi impordi korrapärasuse tagamiseks ja spekulatiivsuse vältimiseks tuleks see korraldada impordilitsentside väljaandmise alusel. Litsentsid tuleb välja anda kehtestatud koguste piires huvitatud poolte taotlusel ning taotletud kogustele määratakse jaotuskoefitsient, kui see on asjakohane.
(13)

Koostöö liikmesriikide asjakohaste ametiasutuste ning asjakohaste statistikaasutustega, eelkõige Eurostatiga, on väga tähtis võrreldavate ja usaldusväärsete andmete kogumise edendamiseks Euroopa tasandil. Arvestades, et meeste ja naiste võrdõiguslikkust käsitlev teave on oluline kõigil ühenduse tasanditel — kohalikul, piirkondlikul, riiklikul ja ühenduse tasandil — oleks kasulik, et selline teave on kättesaadav liikmesriikide ametiasutustele nende pädevusalas olevate poliitikavaldkondade ja meetmete määratlemisel kohalikul, piirkondlikul ja riiklikul tasandil.
(4)

Pidades silmas Bulgaaria ja Rumeenia Euroopa Liiduga ühinemise lepingu peatset jõustumist, ilma et see piiraks kõnealuse lepingu artiklit 39, ning et võimaldada kõnealuste riikide ettevõtjatel kasutada asjaomaseid kvoote liitumise kuupäevast, tuleks kvoodi kehtivusaeg jagada kaheks alaperioodiks ning selle kvoodi alusel saadaolev kogus tuleks jaotada nende perioodide vahel asjaomase kvoodi ulatuses, võttes kõnealuse koodi alusel arvesse tavapäraseid kaubavooge ühenduse ja tarnivate riikide vahel.
Bureau d'intervention et de restitution belgeRue de Trèves, 82B-1040 BruxellesTelefon: (32-2) 287 24 78Faks: (32-2) 287 25 24E-post: webmaster@birb.beVeebileht: www.birb.be

Direktoratet for FødevareErhvervNyropsgade 30DK-1780 KøbenhavnTelefon: (45) 33 95 88 07Faks: (45) 33 95 80 34E-post: mij@dffe.dk and pah@dffe.dkVeebileht: www.dffe.dk

Intervention Operations, OFI, Subsidies & Storage Division,Department of Agriculture & FoodJohnstown Castle Estate, County WexfordTelefon: 353 53 91 63400Faks: 353 53 91 42843Veebileht: www.agriculture.gov.ie

Elláda

—

—

—

—
Poola

Bezledy – Warmińsko – Mazurskie – maantee piiripunkt Kuźnica Białostocka – Podlaskie – maantee piiripunkt Bobrowniki – Podlaskie – maantee piiripunkt Koroszczyn – Lubelskie – maantee piiripunkt Dorohusk – Lubelskie – maantee ja raudtee piiripunkt Gdynia – Pomorskie – meresadama piiripunkt Gdańsk – Pomorskie – meresadama piiripunkt Medyka – Przemyśl – Podkarpackie – raudtee piiripunkt Medyka – Podkarpackie – maantee piiripunkt Korczowa – Podkarpackie – maantee piiripunkt Jasionka – Podkarpackie – lennujaama piiripunkt Szczecin – Zachodnio – Pomorskie – meresadama piiripunkt Świnoujście – Zachodnio – Pomorskie – meresadama piiripunkt Kołobrzeg – Zachodnio – Pomorskie – meresadama piiripunkt Mazowieckie – Varssavi lennujaam ja tollilaod, Varssavi PSESi järelevalve all Tolliladu – Bytomi PSESi järelevalve all Tolliladu – Gliwice PSESi järelevalve all Tolliladu – Dąbrowa Górnicza PSESi järelevalve all Tolliladu – Katowice PSESi järelevalve all Tolliladu – Cieszyni PSESi järelevalve all 4 tolliladu – Poznańi PSESi järelevalve all Tolliladu – Łódźi PSESi järelevalve all Tolliladu – Łowiczi PSESi järelevalve all Tolliladu – Skierniewice PSESi järelevalve all Tolliladu – Bytówi PSESi järelevalve all Tolliladu – Krakówi PSESi järelevalve all 2 tolliladu – Biała Podlaska PSESi järelevalve all Tolliladu – Bolesławieci PSESi järelevalve all 2 tolliladu – Bydgoszczi PSESi järelevalve all
(2)

Vastavalt määruse (EÜ) nr 1083/2006 artikli 4 lõike 1 punktile c aitab Euroopa Regionaalarengu Fond kaasa nende eesmärkide saavutamisele, millele on osutatud nimetatud määruse artikli 3 lõike 2 punktis c.
2006E0998 — ET — 21.12.2006 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

Parandatud:

▼B

▼C1

NÕUKOGU ÜHISMEEDE 2006/998/ÜVJP,

21. detsember 2006,

millega muudetakse ühismeedet 2001/555/ÜVJP Euroopa Liidu Satelliidikeskuse loomise kohta

Artikkel 1

Ühismeedet 2001/555/ÜVJP muudetakse järgmiselt.

8) Lisatakse järgmine artikkel:

“Artikkel 20 a

Komisjoni kaasamine

Komisjon on täiel määral kaasatud keskuse töösse. Keskus kehtestab komisjoniga vajaliku halduskorralduse ja töösuhted, eelkõige selleks, et saavutada suurim koostoime ja vältida tarbetut dubleerimist, vahetades ekspertteadmisi ja soovitusi valdkondades, milles ühenduse tegevus on oluline keskuse ülesannete seisukohalt ning milles keskuse tegevus on oluline ühenduse tegevuseesmärkide seisukohalt.”
(2)

Vastavalt määruse (EÜ) nr 1083/2006 artikli 5 lõikele 2 on Ühtekuuluvusfondist rahastamiseks abikõlblikud need liikmesriigid, kelle ostujõu pariteetides mõõdetud ja ajavahemiku 2001–2003 ühenduse andmete põhjal arvutatud rahvamajanduse kogutulu ühe elaniku kohta on väiksem kui 90 % EL 25 keskmisest rahvamajanduse kogutulust.
(4)

Vastavalt nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ( 4 ) artikli 10 lõikele 2, artiklitele 143d ja 143e on Euroopa Põllumajanduse Tagatisfondist Maaelu Arengu Euroopa Põllumajandusfondile (EAFRD) tehtavad ümberpaigutused kokku 2007.–2013. eelarveaastaks sätestatud komisjoni otsuses 2006/410/EÜ. ( 5 ) Need summad tuleks maaelu arengu programmitöö eesmärgil lisada kõnealusele jaotusele aastate kaupa iga liikmesriigi kohta vastavalt määruse (EÜ) nr 1782/2003 artikli 10 lõigetega 3 ja 4 kehtestatud metoodikale. Määruse (EÜ) nr 1782/2003 artikli 10 lõikega 1 ette nähtud ümbersuunamisest tulenevate summade jaotus aastate kaupa iga liikmesriigi kohta on kindlaks määratud komisjoni otsusega 2006/588/EÜ. ( 6 )
(14)

ESFi poolt toetatavate meetmete tõhus ja tulemuslik rakendamine tugineb heal valitsemistaval ja kõikide asjaomaste territoriaalsete ja sotsiaalmajanduslike osalejate vahelisel partnerlusel, eriti tööturu osapoolte ja muude, nii piirkondlike kui kohalike sidusrühmade vahelisel partnerlusel. Tööturu osapooltel on keskne roll laiapõhjalises muudatusi toetavas koostöös ning oluline on nende kohustus tugevdada majanduslikku ja sotsiaalset ühtekuuluvust tööhõive ja töötamisvõimaluste parandamise abil. Sellega seoses – kui nii tööandjad kui töötajad annavad ühiselt rahalise panuse ESFi meetmete toetamiseks, võetakse sellist rahalist panust, mille puhul on küll tegemist erakulutustega, arvesse ESFi kaasrahastamise arvutamisel.
(1)

Praegu on banaanisektori toetamise kord kehtestatud nõukogu 13. veebruari 1993. aasta määrusega (EMÜ) nr 404/93 banaanituru ühise korralduse kohta. ( 1 ). Banaanitootjate toetamise kava aluseks on põhimõtted, mida teiste turgude ühise korralduse puhul on oluliselt reformitud. Selleks et paremini tagada rahuldav elatustase banaane tootvate piirkondade põllumajanduses hõivatud rahvastikuosale, suunata paremini vahendeid tootjate turule orienteerimiseks, stabiliseerida kulutusi, tagada ühenduse rahvusvaheliste kohustuste arvessevõtmine, võtta piisavalt arvesse tootvate piirkondade eripära, lihtsustada toetuskorra haldamist ning viia see kooskõlla reformitud ühise turukorralduse põhimõtetega, tuleb banaanisektori toetamise korda muuta.
2.

Pakenditel ei pea olema punktis 1 nimetatud andmeid, kui need sisaldavad müügipakendeid, mis on väljastpoolt selgesti nähtavad ja millel on kõik nimetatud üksikasjad. Nimetatud pakenditel ei tohi olla eksitavaid märgiseid. Kui nimetatud pakendid on kaubaalustel, kantakse nimetatud üksikasjad teatisele, mis asetatakse nähtavale kohale vähemalt kaubaaluse kahele küljele.
(14)

Vastupidiselt ühendusesisesele õhutranspordile reguleerivad õhutranspordi teenuseid liikmesriikide ja kolmandate riikide vahel üldiselt kahepoolsed õhutransporditeenuste lepingud. Asjaomaste lepingute regulatiivne iseloom ja üksikasjalikkuse tase on väga erinev. Ilma et see piiraks ühenduse õiguse, sealhulgas Euroopa Parlamendi ja nõukogu 29. aprilli 2004. aasta määruse (EÜ) nr 847/2004 (liikmesriikide ja kolmandate riikide vaheliste lennunduslepingute üle peetavate läbirääkimiste ja nende rakendamise kohta) ( 6 ) kohaldamist, on lennunduslepingutele iseloomulik, et need piiravad ja/või reguleerivad turulepääsu ja/või hinnapoliitikat, mis võib takistada õhutranspordiettevõtjate omavahelist konkurentsi ühenduse ja kolmandate riikide vahelistel lennuliinidel. Lennunduslepingutele on iseloomulik, et need takistavad lennuettevõtjaid sõlmimast kahepoolseid koostöölepinguid, mis pakuvad tarbijatele valikuvõimalusi lisaks Rahvusvahelise Lennutranspordi Assotsiatsiooni (IATA) lennuettevõtjate ühistegevuse süsteemile.
(9)

Ilma, et see piiraks järeldust, et protsümidooni sisaldavaid taimekaitsevahendeid, võib käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, on asjakohane saada edasist teavet teatavate konkreetsete küsimuste kohta. Protsümidooni võimalikku kahjulikku toimet sisesekretsioonisüsteemi talitusele on hinnatud katses, milles järgiti olemasolevaid häid tavasid. Komisjon on teadlik sellest, et Majanduskoostöö ja Arengu Organisatsioonis (OECD) töötatakse välja katse läbiviimise juhiseid, et sisesekretsioonisüsteemile avaldatava võimaliku kahjuliku mõju hindamist veelgi täpsustada. Seepärast on asjakohane nõuda, et protsümidooniga tehtaks niisugused täiendavad katsed niipea, kui on olemas OECD kokkulepitud juhised katsete läbiviimiseks, ja et sellised uuringud esitaks taotleja. Lisaks sellele peaksid liikmesriigid nõudma lubade valdajatelt teabe esitamist protsümidooni kasutamise kohta, kaasa arvatud võimalik teave kasutajate haigusjuhtude kohta.
(4)

Teatavad endised toiduained, nagu näiteks leib, makaron-, pagari- ja sarnased tooted, ohustavad inimeste ja loomade tervist vähesel määral, kui need ei ole puutunud kokku loomse päritoluga toorainega, nagu näiteks toores liha, toored kalatooted, toored munad ja toorpiim. Sel juhul tuleks lubada pädeval asutusel võimaldada endist toitu kasutada söödatoorainena, kui pädev asutus on teinud kindlaks, et see ei ohusta inimeste või loomade tervist. Pädeval asutusel peaks lisaks olema võimalus lubada endise toidu kasutamist muul otstarbel, näiteks väetisena, või selle käitlemist või kõrvaldamist muul moel, näiteks selliste biogaasi või komposteerimisettevõtete kaudu, mis ei ole saanud tunnustust vastavalt määruse (EÜ) nr 1774/2002 artiklile 15.
(4)

Küpros esitas 2005. aastal kaheaastase kitsede TSE-resistentsete genotüüpide uurimise programmi, et taotleda ühenduselt rahalist toetust. Uurimuse eesmärk on jätkata Küprose kitsede PrP geeni uurimist, et kinnitada varasema uurimuse tulemusena leitud PrP polümorfismi, mis osutab resistentsusele TSEde suhtes, ja hinnata andmeid, et määrata kindlaks TSE-resistentsete PrP geenide algne esinemissagedus kitsede hulgas. Küprosel on TSEd kitsede hulgas väga levinud ja seetõttu sobib see liikmesriik niisuguse katseprojekti teostajaks. Uurimust on kavas alustada 1. jaanuaril 2006.
(7)

Selleks, et vältida sigade klassikalise katku levimist ühenduse teistesse piirkondadesse, tuleks käesoleva otsusega keelata värske sealiha ning sealihast koosnevate või seda sisaldavate lihavalmististe ja -toodete lähetamine Rumeeniast. Kõnealune sealiha ja sealihatooted ja –valmistised tuleks märgistada eritähistega, mis peaks olema sellised, et neid ei saaks ajada segi Euroopa Parlamendi ja nõukogu 29. aprilli 2004. aasta määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) ( 4 ) I lisa III peatükis ette nähtud sealiha tervisemärgiga ega Euroopa Parlamendi ja nõukogu 29. aprilli 2004. aasta määrusega (EÜ) nr 853/2004 (millega sätestatakse loomset päritolu toidu hügieeni erieeskirjad) ( 5 ) ette nähtud eraldusmärgisega. Selliseid sealihast koosnevaid või seda sisaldavaid lihavalmistisi ja -tooteid, mida on töödeldud nii, et sigade klassikalise katku viirus on hävinud, peaks siiski saama teistesse liikmesriikidesse lähetada.
(51)

Igal dioksiini või dioksiinilaadse PCB analoogil on erinev toksilisuse tase. Nende eri analoogide summaarse toksilisuse leidmiseks ning riskianalüüsi ja kontrolli võimaldamiseks on välja töötatud toksilisuse ekvivalentfaktori (TEF) mõiste. See tähendab, et analüüsi tulemused kõigi dioksiini analoogide ja dioksiinilaadsete PCB analoogide jaoks väljendatakse ühe määratava ühiku, TCDD toksilisuse ekvivalentkontsentratsiooni (TEQ) alusel.
(4)

Lisaks sellele on ICESi andmete kohaselt atlandi karekala püük ICESi VII püügipiirkonnas liiga suur. Samuti nähtub teadusuuringute tulemustest, et atlandi karekala varud on VI püügipiirkonnas suuresti ammendunud ja teatavatel aladel on täheldatud selle liigi ohustatud kogumeid. Seetõttu on asjakohane keelata atlandi karekala püük nendel aladel.
(2)

Komisjoni 21. juuni 2006. aasta määruse (EÜ) nr 884/2006 (millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005 Euroopa Põllumajanduse Tagatisfondi (EAGF) riiklikku ladustamist hõlmavate sekkumismeetmete rahastamiseks ja riikliku ladustamise toimingute raamatupidamisarvestuseks liikmesriikide makseasutuste poolt) ( 3 ) artikli 4 lõike 1 punktiga a on ette nähtud, et rahalised kulutused, mida liikmesriigid on teinud toodete ostmiseks ette nähtud fondide käivitamiseks, määratakse kindlaks vastavalt kõnealuse määruse IV lisas esitatud meetodile ühenduse ühtse intressimäära põhjal.
(1)

Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised. Hindamismeetodite kinnitamisel lähtutakse hinnangu vastavusest lubatud statistilise vea piirnormile. See piirnorm on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) ( 2 ) artikli 3 lõikes 2.
(5)

Et tagada ühenduse tariifikvootide nõuetekohane toimimine, tuleb kindlaks määrata rümba massi ekvivalent. Et teatavate tariifikvootide puhul on võimalik importida kas elusloomi või nende liha, on nõutav ka ümberarvestuskoefitsient.
(5)

Tootmistoetuste puhul on vahetuskursi rakendusjuht üldiselt seotud teatavate konkreetsete vorminõuete täitmisega. Selleks et ühtlustada kohaldatavaid eeskirju, tuleks ette näha, et vahetuskursi rakendusjuht on kuupäev, mil tooted on jõudnud soovitavasse sihtkohta, juhul kui sihtkoht on nõutav, ning kõikidel muudel juhtudel kuupäev, mil makseasutus on toetusetaotluse vastu võtnud.
(1)

Siseveeteed on tähtis osa ühenduse transpordivõrkudest ning siseveetranspordi edendamine on ühise transpordipoliitika üks eesmärkidest nii majandusliku tasuvuse tõttu kui ka energiatarbimise ja transpordist tulenevate keskkonnamõjude vähendamise seisukohalt, nagu on kirjeldatud komisjoni valges raamatus “Euroopa transpordipoliitika aastani 2010: aeg otsustada”.
(5)

Ühise põllumajanduspoliitika arengu ohustamise vältimiseks ning selleks, et tagada kõnealuste ettevõtete mittediskrimineeriv kohtlemine ja õiguskindlus, on ainult komisjon, kelle otsuseid on pädev läbi vaatama Euroopa Kohus, volitatud otsustama, kas kahes eespool nimetatud põhjenduses esitatud tingimused on asutamislepingu artiklis 81 osutatud kokkulepete, otsuste ja tegevuse osas täidetud.
(6)

Käesolevas määruses osutatud taotluste esimene esitamise periood algab 2007. aastal riigipühal, mistõttu on asjakohane sätestada, et ettevõtetel on võimalik taotlusi esitada ainult alates 2007. aasta esimesest tööpäevast, ning et esimene taotluste esitamise periood lõppeks hiljemalt esmaspäeval, 8. jaanuaril 2007. Samuti tuleb märkida, et esimese perioodi impordilitsentside taotlused tuleb komisjonile edastada hiljemalt esmaspäeval, 8. jaanuaril 2007.
(90)

Regulatiivse järelevalve eest vastutavad Svaasimaa ametiasutused ei ole suutnud piisavalt rakendada ega jõustada asjakohaseid ohutusstandardeid; seda kinnitab eriti üldise ohutusjärelevalve auditeerimisprogrammi audit, mis viidi läbi 1999. aasta märtsis. Auditiaruandes ( 28 ) on jõutud järeldusele, et auditi toimumise ajal ei suutnud Svaasimaa oma lennuettevõtjate ja õhusõidukite registri osas täita piisavalt ohutusjärelevalvega seotud kohustusi. Aruandes on ka märgitud, et registrisse kantud õhusõidukite tegelikku arvu ei olnud võimalik kindlaks teha, kuna registrit ei peetud nõuetekohaselt. Auditirühmal ei olnud lisaks võimalik teha kindlaks Svaasimaa välja antud ja veel kehtivate lennunduspersonali lennunduslubade tegelikku arvu, kuna ei peetud vastavat registrit. Üldise ohutusjärelevalve auditeerimisprogrammi auditi järgset külastust ei ole toimunud, kuna Svaasimaa ei ole rahvusvahelisele tsiviillennundusorganisatsioonile esitanud teavet selle kohta, milliseid edusamme ta on teinud auditi tulemusel kindlakstehtud puuduste kõrvaldamise tegevuskava rakendamisel.